# data[].attributes.body
Forestil jer, at I har jeres egen kliniske tandtekniker praksis. I  skal bestille nyt desinfektionsmiddel til aftryk. Hvilke overvejelser vil I i den situation gøre jer- hvad er vigtigt for jer i det daglige arbejde?
Dernæst skal I vurdere desinfektionsmidlet "Dentaclean", som bruges efter aftrykstagning. Vurder effekten af desinfektionsmidlet, ud fra de gældende retningslinjer- om det har en veldokumenteret effekt. Vurder det aktive stof i produktet på baggrund af de gældende hygiejniske retningslinjer, så jeres metode og svar bliver så valid, som muligt. Er det et præparat, som I vil anbefale og hvorfor?
Begrund jeres svar grundigt. Indsæt relevante links, billeder, videos etc.

# data[].attributes.body
Forestil jer, at I er Styrelsen for Patientsikkerhed.
Find ud af, hvordan Styrelsen for Patientsikkerhed er opbygget.

I skal finde nogle målepunkter til besøg på tandklinikker.
Vælg 4 målepunkter, som I finder vigtige. Lav en video, hvor I på god kommunikativ vis repræsenterer Styrelsen for Patientsikkerhed ved et besøg på en tandklinik. Snak med tandklinikken om målepunkterne og overvær en "patientbehandling", en sterilisation, håndhygiejne etc. , hvor I observerer nogle af målepunkterne.
Lav en stikprøvekontrol af indpakkede instrumenter for at se, om holdbarhedstiden er overholdt iflg. de gældende retningslinjer- kan bruges som et af de 4 målepunkter.
Hvad tror I , der skal til for, at alle ansatte på en tandklinik udfører opgaverne på samme måde hver gang?

# data[].attributes.body
Lav en video af proceduren for, hvornår man bruger appendix 1 og 2. Brug klinikken til jeres demonstration og vurder, om de 2 retningslinjer er i overensstemmelse med NIR. Hvorfor tror I, at der er faldgruber, når man skal praktisere hygiejne- og hvordan undgår man disse faldgruber så vidt muligt?

# data[].attributes.body
Forestil jer, at I er selvstændige Tandplejere og skal ansætte en Tandplejer og 2 klinikassistenter.
Hvordan sikrer I jer, at de lærer de rette hygiejniske arbejdsgange og hvordan kvalitetssikrer I procedurerne på klinikken?. Hvem har ansvaret for hygiejnen på klinikken? Hvordan vil I håndtere uenigheder om, hvordan tingene skal gøres, fordi ”plejer” er fast indgroet hos den ene ansatte?

# data[].attributes.body
Lav en Podcast (fx Memo, Audacity eller Soundcloud, Skype) om, hvad Corona har betydet for jeres liv og for jeres viden om Hygiejne. Er der noget, som I gjorde forkert hygiejnemæssigt, inden I startede på studiet, men som er rettet op på, efter at I har fået en større viden om Hygiejne? Corona har lært os en masse om bl.a. smitterisiko- hvordan tror I, at I fremadrettet vil bruge den tid, som I har haft med Corona, til, at blive reflekterende og være i stand til, at kunne diskutere og perspektivere omkring Hygiejne- og altså kunne vurdere bl.a. en smitterisiko? Og på hvilken baggrund vil I kunne deltage kvalitativt i en diskussion? I må også gerne vælge et selvvalgt emne og I må gerne interviewe andre fagspecifikke personer. Opbyg gerne jeres podcast som en fortælling, en nyhedsudsendelse eller som en krimi- brug gerne lydeffekter.

# data[].attributes.body
Lav en quiz(fx Quizlet) til jeres medstuderende om hygiejne, som også omhandler værnemidler(også påtagning og aftagning af værnemidler). Der skal være mindst 15 spørgsmål.

# data[].attributes.body
Lav en visuel faglig(evt. opdigtet) diskussion omkring et selvvalgt emne inden for Hygiejnen, hvor I viser jeres faglige ståsted og baggrundsviden. Diskuter', vurder, undersøg og argumenter' for jeres holdninger. Det kan fx være en video(Imovie). I skal ende op med en afklaring af emnet, som er baseret på de gældende hygiejniske retningslinjer.

# data[].attributes.body
I skal indsætte en immediatprotese.
Beskriv proceduren herfor på IOOS(hvordan I gør det) og sammenlign den med proceduren ude i praksis.
Er de 2 procedurer ens (bortset fra produktet)?
Vurder’, diskuter’, undersøg og begrund og lav en opsat procedure for indsættelse af en immediatprotese.

# data[].attributes.body
Forestil jer, at I arbejder på en tandklinik og har en patient i stolen.

Under jeres afpudsning af tænderne, får patienten pudsepasta i øjnene.

Udover, at behandle det aktuelle med patientens øje, hvilke overvejelser og handlinger bør I så gøre jer i forhold til jeres nuværende procedure?
Og hvad hedder det, når der sker noget pludseligt opstået under en patientbehandling?- og hvad gør man ved det?

I skal bruge de gældende hygiejniske retningslinjer til at vurdere om og i så tilfælde hvad, der kan ændres i jeres nuværende procedure.

# data[].attributes.body
Vælg et selvvalgt hygiejnisk emne, som i vil arbejde med. Det skal være et emne, som I ser en udfordring i- enten på klinikken eller på lab. Diskuter', undersøg og begrund jeres svar. Jeres svar skal være i overensstemmelse med de gældende retningslinjer. Kom med forslag eller bevis den allerde eksisterende rigtige løsning, baseret på de gældende retningslinjer.

# data[].attributes.body
Hvordan skal en klinisk tandtekniker praksis rengøres? Vurder fra rum til rum ud fra de gældende hygiejniske retningslinjer, hvordan de enkelte rum skal håndteres og inddel dem i de gældende hygiejneniveauer.
Indsæt relevante links, filer, videos.